**Keväinen tervehdys Suodenniemi- Seuran jäsenille!**

Valitettavasti kulunut vuosi on Suodenniemi- Seuralla ollut melko vähätoimintaista. Syytä ei tarvinne selittää. Kesäksi ja syksyksi olemme kuitenkin suunnitelleet ohjelmaa entiseen tapaan periaatteella, että jos koronarajoitteet edelleen jatkuvat ja kiristyvät, niin siirretään tapahtuma /tapahtumat seuraavaan kesään.

Viime vuoden seuran toiminnassa tärkein tapahtuma oli museon aitan ja riihen katon uusimiset. Molempiin rakennuksiin tehtiin myös uudet leveät rappuset. Kattoremontteihin saimme museovirastolta 6 000 euron avustuksen.

Suodenniemi- viikko on entiseen malliin heinäkuun alussa. Aiemmin oleellisena Suodenniemi- viikon tapahtumiin kuulunut kesäteatteri on koronan takia siirretty elokuulle.

Viime vuonna seura ei kerännyt jäsenmaksua lainkaan. Kymmenisen ihmistä jäsenmaksun kuitenkin maksoi, heille tämä vuosi on maksuvapaa.

**Suodenniemi- Seuran tapahtumia vuonna 2021:**

* alakoululaisten palkitsemien jätskillä ja pillimehulla kylänraitin siivouksen jälkeen
* seuran **kevätkokous** Kerolassa to 29.4. klo 18.30. Mikäli kokoontumisrajoitukset ovat tällöin edelleen voimassa, niin kokous pidetään osin Teams:n kautta. Kokoukseen ilmoittautuminen Teams- yhteyden luomiseksi Saija Takalalle puh. 0500 330646 tai saija.takala@kopteri.net 26.4. mennessä.
* la 12.6. klo 9-12 seura hoitaa **torikahvilan**.
* su 13.6.-15.8.  **museo** auki viikonloppuisin (juhannusta lukuunottamati) klo 11-16, tarvittaessa myös tilauksesta. Museo-oppaan toimii Aku Ropponen. Tänä kesänä museoon on koottu näyttely vanhoista kengistä. Museossa on myynnissä edelleen paikallisten käsityöharrastajien töitä.
* su 13.6. klo 13 alkaneen messun jälkeen **hautausmaakierros** ylä-, ala- ja puistohautausmailla Saila Ahosen opastamana
* pe 2.7. klo 18 tunnin **lavatanssijumppa** Ursula Eerolan vetämänä urheilukentällä.
* ti 6.7. klo 10-14 Kerolassa **vanhojen valokuvien ja muun vanhan aineiston digitointitilaisuus** Topoteekkiin Tomi Ahorannan ja Bruno Tuorin ohjauksessa
* ke 7.7. klo 18 **vanhan hautausmaan opastettu kierros** Tomi Ahorannan pitämänä
* su 11.7. klo 19 **Mika Karolan kesätunnelmainen konsertti** kirkossa. Kuulemme kesäisiä ja hengellisiä lauluja. Ohjelmat 10 euroa.
* to 29.7. **naapurikuntaretki Huittisiin**. Tutustumme oppaan johdolla Huittisten ydinkeskustaan ja keskiaikaiseen kirkkoon, Pahkaparatiisiin, Huittisten museoon, ”Vanha Virtasen” kauppaan ja puodin yhteydessä olevaan 300 harmonikan kokoelmaan. Aamukahvit Pahkaparatiisissa, lounas Ravintola Wanha WPK:ssa ja iltapäiväkahvit Mattilan marjatilalla. Lähtö torilta klo 8, paluu noin klo 17.30. Retken hinta ruokailuineen 35 euroa, ilmoittautumiset viimeistään ke 14.7. Aulille puh. 050 3603298 tai auli.horelli@kopteri.net.
* Eila Minkkisen kirjoittama **Harmitonta kansallisromantiikkaa- esitykset Kelarannan** **kesäteatterissa** la 14. 8. klo 14, su 15.8. klo 16, la 21.8. klo 14 ja su 22.8. klo 16- Liput 14 euroa. Ennakkoliput ja ryhmävaraukset Veli Haapanen 040 0232949 tai haapanenveli@gmail.com.
* la 21.8. klo 16 (kesäteatteriesityksen jälkeen) Tomi Ahorannan vetämä historia-aiheinen **pyöräretki**  reittiä Putajantie- Heinijärventie -Sudenkuopantie -Laviantie (noin 12 km). Makkaranpaisto- ja kahvitauko Metsästysseuran majalla, seuralta retkieväät.
* la 28.8. **patikkaretk**i Kaija Helteen opastamana Nokian Siuroon Ruutanan luontopolulle (noin 5 km). Lähtö torilta klo 10, meno kimppakyydein. Seura tarjoaa retkikahvit.
* pe 17.9. retki Loimaan Sarka- maatalousmuseoon
* syksyllä teatteriretki Poriin Sidotut- esitykseen

**Suodenniemi- Seuran hallitus**

Suodenniemi- Seuran hallitukseen kuuluvat:

* Auli Horelli (puheenjohtaja)
* Tarmo Seppä (varapuheenjohtaja
* Saija Takala (sihteeri ja jäsenvastaava)
* Saila Ahonen (museovastaava)
* Marjatta Mikkola (museovastaava)
* Anne Itälinna (Suodenniemi- viikko toimikunnassa))
* Harri Hakala (markkinatori-isäntä)
* Bruuno Tuori (Topoteekki- vastaava)
* Johanna Seppä (Suodenniemi- viikon toimikunnassa)
* Sara Asteljoki (teams-vastaava)
* Sari Suvala (Suodenniemi- viikko toimikunnassa)

Seuraattehan kotisivujamme: [www.suodenniemi-seura.fi](http://www.suodenniemi-seura.fi). Pyrimme pitämään sivut seuran tapahtumista ajan tasalla, samoin keräämme seuran sivuille niin ajankohtaista kuin vanhaa tietoa.

Mikäli osoitteesi tai sähköpostisi muuttuu, niin ilmoitatko uuden osoitteesi jäsensihteeri Saija Takalalle (saija.takala@kopteri.net) , niin saat jäsenpostia jatkossakin.

**Tervetuloa Suodenniemi -Seuran järjestämiin tapahtumiin!**

Suodenniemi- Seuran hallitus